Fogat fogért?
Series: Kávé könyvek
Publisher: Gabo
Published: 2007
Place of publication: Budapest
Language: hun
Translated from: eng
Translation of: Sacred and Profane
Format: Hardcover
Number of pages: 378
ISBN-13: 9789636891138
Description: Peter Decker rendőrnyomozó kirándulni viszi a Los Angeles környéki erdőbe Rina Lazarus két kisfiát, akikkel igen jó viszonyban van. Az asszonnyal, bár szeretik egymást, nem élnek és nem is hálnak együtt az esküvőig, melynek feltétele, hogy Decker betérjen az ortodox zsidó közösségbe. A nyomozó szorgalmasan tanul a jesivában a rabbival, de amikor egyre mélyebben belelát legújabb ügyének vérlázítóan sötét bugyraiba, kezdi elveszíteni a hitét a vallás értelmében. Ez a legújabb ügy pedig a kiránduláson kezdődik: Rina egyik kisfia két csontvázat talál az erdőben. Két fiatal nő csontvázát. Az egyik éppen annyi idős volt, amikor brutális módon megölték, mint a nyomozó kislánya, a tizenhat éves Cindy…
A lánya iránti aggodalommal átszőtt nyomozás a szexuális bűnözés szadista világában igazi megpróbáltatás Decker számára. Ráadásul sokáig úgy fest a dolog, mintha egy helyben topogna. Végül azonban nagyszerű ötletei, kiváló szimata és makacs kitartása meghozza a teljes sikert. És nemcsak a kis halak akadnak horogra, hanem azok a befolyásos gazfickók is, akik vagyonuk és tekintélyük révén érinthetetlennek hitték magukat.
Faye Kellermann krimisorozatának ez a darabja is bővelkedik izgalmakban, váratlan fordulatokban, akárcsak az első könyv, a Rituális fürdő, melyben a két állandó főszereplőt megismerhettük. Peter Decker és Rina Lazarus kapcsolata, magánéletük alakulása- akár maga a bűnügyi történet- szintén vesz egy-két érdekes fordulatot…